หมู่บ้านในฝันที่ไร้ถนนในประเทศเนเธอร์แลนด์

คุณเคยฝันอยากจะอยู่ในเมืองแห่งเทพนิยายหรือไม่ ที่ที่มีบ้านเรือนเล็กๆมากมาย รายล้อมด้วยแม่น้ำและดอกไม้นานาชนิด ที่เราสามารถล่องเรือได้ในบางโอกาส คุณรู้หรือไม่ว่า เมืองแห่งนี้ใช้การเดินทางด้วยเรือแทนการเดินทางด้วยรถยนต์ ซึ่งสถานที่แห่งนี้เหมือนว่าหลุดออกมาจากในฝัน โดยเมืองนี้มีชื่อว่า หมู่บ้านกีธูร์น (Giethoorn) ซึ่งเป็นหมู่บ้านเล็กๆ ตั้งอยู่ในประเทศเนเธอร์แลนด์

หมู่บ้านแห่งนี้มีชื่อว่ากีธูร์น เป็นหมู่บ้านเล็กๆในประเทศเนเธอร์แลนด์ ที่ถูกค้นพบในประมาณปี ค.ศ. 1200 เป็นหมู่บ้านที่มีความสวยงามมาก และรายล้อมไปด้วยธรรมชาติแสนวิเศษ และยิ่งไปกว่านั้นคือ หมู่บ้านแห่งนี้ไม่มีถนน

บ้านทุกหลังในหมู่บ้านนี้ เหมือนราวกับเป็นบ้านของเหล่าการ์ตูนดิสนีย์เลยก็ว่าได้ ดูจากภาพจะเห็นว่า มันคล้ายคลึงกับบ้านของสโนว์ไวท์ และเจ้าหญิงเบลล์ก็สามารถใช้เวลาอยู่ในบ้านนั้นในฤดูร้อน